MONO บริจาคปฏิทินตั้งโต๊ะเก่า หนุน “มูลนิธิช่วยคนตาบอด”
MONO บริจาคปฏิทินตั้งโต๊ะเก่าให้แก่ มูลนิธิช่วยคนตาบอดแห่งประเทศไทยในพระบรมราชินูปถัมภ์ เพื่อนำไปทำหนังสืออักษรเบรลล์ ใช้ในสื่อการเรียนสำหรับผู้พิการทางสายตา
9 ก.พ. 2565

นายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO เป็นตัวแทนผู้บริหารและเจ้าหน้าที่มอบปฏิทินตั้งโต๊ะเก่า ให้แก่ มูลนิธิช่วยคนตาบอดแห่งประเทศไทยในพระบรมราชินูปถัมภ์ เพื่อนำไปทำหนังสืออักษรเบรลล์ ใช้ในสื่อการเรียนสำหรับผู้พิการทางสายตา โดยได้รับเกียรติจาก นายประสงค์ สุบรรณพงษ์ ผู้อำนวยการโรงเรียนสอนคนตาบอดกรุงเทพ ให้การต้อนรับและรับมอบปฏิทิน ณ สำนักบริหารมูลนิธิฯ ถนนราชเทวี กรุงเทพฯ